PATVIRTINTA

Kauno miesto savivaldybės tarybos

2015 m. balandžio 30 d.

sprendimu Nr. T-195

**BALSŲ SKAIČIAVIMO KOMISIJOS NUOSTATAI**

# I SKYRIUS

# BENDROSIOS NUOSTATOS

1. Balsų skaičiavimo komisijos (toliau – Komisija) nuostatai reglamentuoja Komisijos sudarymą, tikslą, uždavinius, funkcijas ir veiklą.

2. Komisija savo veikloje vadovaujasi Lietuvos Respublikos įstatymais, Lietuvos Respublikos Vyriausybės nutarimais, Kauno miesto savivaldybės tarybos (toliau – Taryba) veiklos reglamentu ir šiais nuostatais.

3. Komisiją sudaro Taryba savo kadencijos laikotarpiui. Komisijos pirmininką ir sekretorių renka Komisija iš savo narių.

4. Taryba gali keisti Komisijos sudėtį.

**II SKYRIUS**

**KOMISIJOS TIKSLAS**

5. Komisijos tikslas – užtikrinti slapto balsavimo procedūrą ir prireikus balsavimą rankų pakėlimu.

**III SKYRIUS**

**KOMISIJOS FUNKCIJOS IR VEIKLA**

6. Komisija įgyvendina Tarybos veiklos reglamente jai nustatytas funkcijas:

6.1. išduoda slapto balsavimo biuletenius ir atlieka slapto balsavimo procedūrą;

6.2. skaičiuoja rezultatus atliekant slapto balsavimo procedūrą ir prireikus balsavimo rankų pakėlimu rezultatus;

6.3. skelbia slapto balsavimo rezultatus;

6.4. pasirašo balsų skaičiavimo protokolą.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_